Source: http://rautalampi.cloudnc.fi/fi-FI/Toimielimet/Kunnanhallitus/Kokous_992019/Paivakodin_rakentaminen_luonnossuunnitte(3079)
Timestamp: 2019-12-09 02:26:25+00:00
Document Index: 17844231

Matched Legal Cases: ['§ 192', '§ 189', '§ 190', '§ 191', '§ 193', '§ 194', '§ 195', '§ 196', '§ 197', '§ 198', '§ 199', '§ 200']

Päiväkodin rakentaminen, luonnossuunnittelu | Rautalampi
Päiväkodin rakentaminen, luonnossuunnittelu
§ 192 Päiväkodin rakentaminen, luonnossuunnittelu
RauDno-2019-545
Riihikodon päiväkodin tilanahtaudesta ja peruskorjaustarpeesta johtuen tarvitaan lisää hoitopaikkoja alle kouluikäisille lapsille. Hoitopaikkojen tarve tällä hetkellä on noin 53 paikkaa.
Hankesuunnitteluvaiheessa on selvitetty mm. Riihikodon peruskorjausta ja laajennusta, uuden päiväkotirakennuksen rakentamista ja erilaisia vuokratilaratkaisuja.
Vuokratilaratkaisujen huono puoli on niiden kalleus. Myös se, että vuokra-ajan loputtua vuokratilat palautuisivat vuokraajalle, on todettu huonoksi ratkaisuksi. Hyvänä puolena on joustavuus.
Uuden päiväkotirakennuksen rakentaminen on todettu hankesuunnitteluvaiheessa mm. tilankäytöllisesti ja laadullisesti parhaaksi vaihtoehdoksi. Myös sisäilmastoltaan paikalla rakennettu rakennus on todettu parhaaksi vaihtoehdoksi. Haasteiksi on arvioitu uudisrakennuksen kalleus ja vuokratiloja huonompi tilankäytöllinen joustavuus.
Riihikodon päiväkodin peruskorjaus ja laajentaminen on arvioitu melko kustannustehokkaaksi vaihtoehdoksi. Huonona puolena on kuitenkin huomioitava tontin ahtaus – laajennus ja leikkipaikat eivät mahdu tontille. Myös peruskorjauksen epäonnistumisen riski on olemassa.
Esityksen liitteenä on päiväkotiin liittyvä hankeselvitys.
Jotta rakentamistyöt (Riihikodon peruskorjaus ja –laajennus tai uusi päiväkotirakennus) pääsisivät alkamaan viimeistään syksyllä 2020, pitäisi luonnossuunnittelun alkaa syyskuussa 2019.
Kunnanhallitus päättää ehdottaa kunnanvaltuustolle, että esitetyistä vaihtoehdoista valitaan uudisrakennuksen rakentaminen Pentinpellon päiväkodin yhteyteen. Lisäksi kunnanhallitus päättää, että rakennuttamisjaosto valitsee kilpailutuksen jälkeen arkkitehtitoimiston, joka toteuttaa hankkeen luonnossuunnittelun.
Ehdotus hyväksyttiin muilta osin, paitsi rakennuttamisjaostolle ei myönnetä lupaa arkkitehtitoimiston valintaa ennen kunnanvaltuuston päätöstä päiväkodin rakentamisvaihtoehdosta.
Tiina Puranen jääväsi itsensä ja hän poistui kokoushuoneesta tämän pykälän käsittelyn ajaksi.
Päiväkotiin liittyvä hankeselvitys.pdf (pdf, 915 kt)
§ 189 Kokouksen laillisuus ja päätösvaltaisuus
§ 190 Pöytäkirjantarkastajien valinta
§ 191 Kokouksen työjärjestyksen hyväksyminen
§ 193 Asunnonhankinnan ja Hakan fuusio, työryhmän selvitys
§ 194 Vuoden 2018 tilinpäätöksen hyväksyminen ja vastuuvapauden myöntäminen
§ 195 Selvitys arviointikertomuksessa 2018 tehtyihin havaintoihin, yleis- ja taloushallinto
§ 196 Rautalammin kunnan talouden tasapainottamisohjelman hyväksyminen
§ 197 Luottamushenkilön ero
§ 198 Kaavoitusjaoston varajäsenen valinta
§ 199 Kunnanvaltuuston päätösten täytäntöönpano 27.8.2019
§ 200 Ilmoitusasiat